एग्जाम कॉपी में किसी स्टूडेंट ने लिखा- आई लव यू, तो कोई ले रहा शायरी-पैसे का सहारा

लखनऊ. यूपी बोर्ड की सख्ती से ली गई परीक्षाओं के बाद अब कॉपियों की जांच चल रही है। यूपी बोर्ड के 12वीं की परीक्षा की कॉपियों की शुरू हो गई है। वहीं यूपी सरकार की ओर से बोर्ड परीक्षा में नकल पर सख्‍ती के चलते 10 लाख छात्र-छात्राओं ने इस साल बोर्ड की परीक्षा छोड़ दी। इस सख्ती के बाद अब छात्र गुरुजी को रिश्वत दे रहे हैं। जिन छात्रों को उम्मीद है कि वो अपनी मेहनत से पास नहीं हो सकेंगे वो अब मास्टरजी को 50-100 रुपए का लालच देकर नंबर हासिल करना चाहते है या फिर अजीब अजीब नोट लिखकर टीचर्स को इम्प्रेस करने की कोशिश कर रहे हैं।

कॉपियों में मिल रहे हैं नोट

- फिरोजाबाद के तिलक इंटर कॉलेज में यूपी बोर्ड की कॉपियों की जांच के दौरान शिक्षकों को ऐसी कई उत्तरपुस्तिकाएं मिली हैं, जिनमें 50 और 100 के नोट निकले।

- छात्रों ने मज़ेदार संदेश, शायरी, कविताएं भी लिखी है, ताकि गुरुजी उनके इस हुनर से खुश होकर उन्हें पास कर दें।

- एक छात्र ने कॉपी में 100 रुपए का नोट चिपकाकर गुरुजी के लिए संदेश लिखा कि 'मेरी तबीयत ख़राब है, इसलिए मैं अच्छे से तैयारी नहीं कर सका। गुरुजी मुझे पास करा दें, मैं गरीब हूं।'

छात्रों ने लिया शायरी, कविता और ख्वाजा का सहारा

- आगरा में बोर्ड की कॉपियों के जांच के लिए पांच केंद्र बनाए गए हैं।

- यहां कॉपी की जांच के दौरान अलग-अलग विषयों की कापियों में शिक्षकों को कविताएं, शायरियां, प्रार्थनाएं और नोट मिल रहे है।

- छात्रों ने शिक्षकों को आकर्षित करने के लिए विज्ञान की कॉपी में विज्ञान चालीसा तो हिंदी की कॉपी में ख्वाजा तेरा सहारा जैसी प्रार्थनाएं लिखी है।